I juni 1996 vedtok kollegiet at universitetets informasjonssjef skulle være ansvarlig redaktør for avisen. Før vedtaket ble fattet, hadde det vært stor uenighet om saken ved universitetet. Fagforeningene, Studentalltinget og et stort antall ansatte hadde skrevet til rektor og protestert. I tillegg hadde og de to sør-trønderske stortingsrepresentantene i Kirke-, utdannings- og forskningskomiteen engasjert seg for en fri avis.